《荷花荡夜归次吴水部德徵韵》
明代·文林

采芳日暮未言归，处处村家掩杼机。
水漫莲洲愁路断，月明莎渚觉鸥飞。
高歌小海风波急，回首横塘烟火微。
兰棹屡移樽屡倒，不知露下已沾衣。

作者简介：（1445—1499）明苏州府长洲人，字宗儒。文洪子。成化八年进士。历知永嘉、博平二县，迁南京太仆寺丞。建言时政十四事。告归数年，复起知温州府，卒于官。学问该博，尤精于易数。作诗文明畅不蹈袭。有《琅琊漫抄》、《文温州诗》。